નગરપાલિકાના નવા વરાયેલા પ્રમુખ કાનજીભાઈ ભર્યાએ સફાઈ કામદારોની સંખ્યા વધે તે માટે પ્રયત્ન ચાલુ હોવાનું જણાવ્યું હતું. તેમણે કહ્યું હતું કે, ‘અમે શહેર સ્વચ્છ રહે તે માટે પ્રયત્ન કરીએ છીએ. આ માટે વેપારીઓ, રેંકડીઓવાળા કે નાની મોટી વસ્તુ વેચવાવાળાઓ સાથે મિટિંગ કરી છે. તેઓ જો પ્લાસ્ટિકના ઝબલાનો વેપાર ન કરે તો શહેરની ગંદકીની સમસ્યા પર કાબૂ મેળવી શકાય. તેવી જ રીતે સ્વૈચ્છિક સંસ્થાઓ જો કપડાંની થેલીઓનું વિતરણ કરે તો પ્લાસ્ટિકનો વપરાશ ઘટી શકે. આ માટે પણ સ્વૈચ્છિક સંસ્થાઓ સાથે વાતચીત કરી છે. ખાસ તો શહેરમાં સફાઈ કામદારોની ઘટ નિવારવા માટે વધુ કામદારોની ભરતી કરવા પ્રયત્ન કરી રહ્યા છીએ. જો વધુ ૩૦-૪૦ કામદારોની ભરતી કરી શકાય તો શહેરમાં સફાઈની કોઈ સમસ્યા ન ઉદ્ભવે.’